钦定古今图书集成/明伦汇编/闺媛典/第320卷 > 皇清五十三 > 姚氏女
## 钦定古今图书集成/明伦汇编/闺媛典/第320卷 > 皇清五十三 > 姚氏女

按《嘉兴府志》：“‘姚氏女，秀水茂才姚遂昌女也。许字王景直。年十三，父遘危疾，女祷三昼夜，得药一丸于衣裾间，父服之立愈。王闻其孝，聘焉。十七而景直病殁，女往吊成服，立景直幼弟戌喜为嗣，留守焉。未几，直父亡，戌喜亦殇，女截发，誓以处女终身’。御史王元曦、学宪谷应泰并旌其闾。”